Juris Ulmanis

**Juris Ulmanis** (dzimis 1959. gada 7. jūlijā Ņujorkā, ASV) ir latviešu uzņēmējs, augstskolas pasniedzējs, profesors, alpīnists un ceļotājs, zemessargs, grāmatu autors, apbalvots ar III šķiras Triju Zvaigžņu ordeni.

## Dzīves gājums
Dzimis 1959. gadā, Ņujorkā, tur arī uzaudzis, gājis skolā un apmeklējis latviešu skolas un svētdienas skolu, vasaras pavadījis skautu nometnēs. Vecāki — tēvs Juris un mamma Astrīda.

Konektikutas Universitātē ieguvis bakalaura un maģistra grādus biznesā, bet Arizonā iegūts *Master of International Management* grāds. Vēlāk aizstāvējis doktora grādu uzņēmējdarbībā Latvijas Universitātē. Darba karjeru iesāka telekomunikāciju uzņēmumā *[[Motorola]]*. Darba pienākumi likuši strādāt ārpus Amerikas — pārdošanā un mārketingā. Kad krita Berlīnes mūris, J. Ulmanis lūdza vadību pārcelt darbam Eiropā, īpaši — uz Austrumeiropu. Vadība, uzklausot darbinieka lūgumu, pārcēla Juri darbā uz Vāciju, kur viņš pavadīja divus gadus, bet, sakarā ar biznesu paplašināšanos Austrumeiropā, Jurim 1992. gadā tika piedāvāts darbs Baltijā. Nemitīgie komandējumi un braukāšana starp Baltijas valstu galvaspilsētām noveda pie lēmuma pārcelties dzīvot uz Latviju pavisam.

Ir latviešu studentu korporācijas *[[Selonija]]* biedrs.

Dzīvojot Latvijā J. Ulmanis apprecējās ar Nacionālā teātra aktrisi Ināru Slucku, ir meita Marija.

Tālākās darba gaitas veda uz vairākām universitātēm, kur J. Ulmanis dalījās ar savām zināšanām kā pasniedzējs vadot nodarbības *International Business, International marketing, Crisis management, Social media* un citos lekciju kursos. Pasniedzēja darba gaituas joprojām aktīvi turpina vairākās Latvijas universitātēs un augstskolās Lietuvā, AAE, Vācijā, Polijā un Nīderlandē.

2009. gadā Juris ar slēpēm šķērsoja Grenlandi pāri skarbajam un reizē skaistajam 600 kilometru garajam ledus tuksnesim, kas izmainīja Jura pasaules skatījumu. Atgriežoties no savas pirmās polarās ekspedīcijas, tapa grāmata ar nosaukumu: "Uz Grenlandi pēc pērlēm”.

Nopietni pievērsies alpīnismam, uzkāpis visu kontinentu augstākajās virsotnēs. 2023. gada 17. maijā, kā pēdējā no tām, kopā ar Andri Balodi uzkāpa Everestā. 2025. gada 14. janvārī J. Ulmanis pēc 120 km gara slēpojuma sasniedza Dienvidpolu un, tāpat kā Everestā, arī tur nogādāja Ukrainas karogu.

### Izglītība
1981. gads Konektikutas Universitāte ASV, Storrs, CT specialitātes — mārketings, ķīmijas inženierzinātnes B.S. (zinātņu bakalaurs), 1983. gads Konektikutas Universitāte ASV, Storrs, CT M.B.A. (maģistra grāds biznesa vadībā), 1985. gads Starptautiskā menedžmenta skola (*American Graduate School of International Management (Thunderbird) Glendale, AZ*). Studiju programmā mācības: *European Business School*, Vīsbādenē, Vācijā; *École Supérieure de Commerce de Lyon*, Lionā, Francijā; *Management Centre Europe*, Briselē, Beļģijā; M.I.M. (maģistra grāds starptautiskajā biznesa vadībā), 2012. gads Latvijas Universitāte (*Doctor of Business Administration (Dr. Sc. adminstr.) Management of Information Technologies* (Disertācijas nosaukums: *Information and Communication Technology Factors for Adoption and Useage Determinants in the Management of Latvian Companies*)).

#### Papildus izglītība
1996. gads: Pārrunu vadīšana, *Management Centre Europe*, Brisele, Beļģija, 1986. līdz 2001. gads Speciāls mācību kurss *Inc. Motorola* mācību sistēmā augstākā līmeņa vadītājiem: darbs ar medijiem, veiksmīga pārrunu vadīšana, efektīva produktu plānošana, biznesa darījumi ar ASV valsts iestādēm, vadībzinību kurss vadītājiem, sabiedriskās attiecības un reklāma (reklamēšana), ētikas normas biznesā, eksportu aktivitāšu kontrole, kā arī franču un japāņu valodas kursi. Mācības *Inc. Motorola* centros Kopenhāgenā, Londonā, Briselē, 2007. gads *Harvard Business School Entrepreneurship Education Colloquium on Participant-Centered Learning (EECPCL)*.

### Nodarbošanās
No 2012. gada *Experiential Simulation*s (Kanāda) dibinātājs, direktors, no 2004. gada Rīgas Ekonomiskā Augstskola (SSE) — Bakalaura darbu un Executive MBA maģistra darbu vaditājs (vairāk kā 35) un recenzents, no 2004. gada Viļņas Universitāte — asociētais profesors, Pasniedzējs uzņēmējdarbībā maģistru programmā: Wuppertāles Universitāte (Vācija), Wittenborgas Universitāte (Nīderlande), Gdanskas Universitāte (Polija), Vidzemes augstskola, Ventspils augstskola, Turība, RISEBA un RTU Rīgas Biznesa skola — PMBA un EMBA programmās kursu Mārketinga Menedžments, Starptautiskais Mārketings, Starptautiskā Komercdarbība pasniedzējs, Valsts eksaminācijas komisijas loceklis, Akreditācijas Komisijas loceklis, Maģistra darbu vadītājs (vairāk kā 40 darbi) un recenzents (vairāk kā 60 darbi). RBS pasniedzēju apmācības pēc „case method” vadītājs, no 2004. gada semināru vadība un konsultācijas marketingā, vadībzinību un biznesa stratēģijā jomās: SEB Banka, Starptautiskā Skandināvijas TV kompānija *Modern Times Group*, Grindeks, Veselības klīnika, Premium Medical, Konsultāciju, tehnoloģiju servisu un ārpakalpojumu kompānija Accenture, Sulu ražotājs CIDO GROUP, Apvienoto Arābu Emirātu (AAE) Ekonomikas Ministrija, Du Integrētā Telekomunikāciju Kompānija (AAE);
no 2003. gada janvāra līdz 2003. gada decembrim KML Media Latvija, Izpilddirektors; no 2002. gada oktobra lidz 2003. gada janvārim Biznesa attīstības konsultācijas: PHARE projekts „Zinātņu un Tehnoloģijas Parks”, sadarbībā ar Latvijas Attīstības aģentūru, Attīstības Projekta Institūts, Jelgavas Industriālais Parks, Pica Lulu; no 2001. gada oktobra lidz 2002. gada oktobrim Ziemeļu tehnoloģiskais parks (*Nordic Technology Park*), Prezidents, Ziemeļu Tehnoloģijas (*Nordic Technologies*) biznesa inkubators, Valdes priekšsēdētājs; no 1985. gada septembra līdz 2001. gada septembrim *Inc. MOTOROLA* (1993. gada jūlijs — 2001. gada septembris Motorola Baltijas pārstāvniecība, Biznesa attīstības direktors Baltijas valstīm, 1998. gada janvāris — 2001. gada septembris Motorola Baltijas pārstāvniecība, Pārdošanas vadītājs personālu komunikāciju produktu sektors, 1991. gada februāris — 1993. gada jūlijs Motorola Mobilo komunikāciju sektors Vīsbādenē, Vācijā), Tirdzniecība Centrālā un Austrumeiropā: 1992. gada oktobris — 1993. gada jūlijs tirdzniecības vadītājs Baltijas reģionam, 1991. gada februāris -1992. gada oktobris tirdzniecības vadītājs: Ungārija, Čehija, Slovākija, Austrija, 1985. gada septembris — 1991. gada februāris Motorola Inc. galvenā mītne ASV, Šaumburgā, Ilinojas štatā, Starptautiskās drošības telekomunikācijas SBU: no 1989. gada julija — 1991. gada februārim produktu plānošanas vadītājs, no 1988. gada augusta — 1989. gada julijam vecākais produktu plānošanas speciālists, 1986. gada marts — 1988. gada augusts produktu plānošanas speciālists, 1986. gada marts — 1987. gada augusts produktu plānošanas analītiķis, Zemes mobilo komunikāciju stratēģiskās izpētes centrs:1985. gada septembris — 1986. marts tirgus plānošanas analītiķis.

## Devums

### Zinātniskās publikācijas
* SME Innovation Financing Facility, Latvia — final Report (November 8, 2017) Report prepared for the European Bank for Reconstruction and Development (EBRD)
* A Management Model of ICT Adoption in Latvia, Juris Ulmanis. The Proceedings of International Conference on Leadership, Technology and Innovation Management), Istambul, December 2011, pp 271 — 284. 
Raksts saņēma pirmo vietu, ‘Best Paper’ no 81 publikācijām.
* Avangate: International Expansion (Romania), Juris Ulmanis, iesniegts publicēšanai mācību līdzekļa „New European Champions” izdevumam, European Forum for Entrepreneurship Research (EFER), IESE Business School in Barcelona, Warsaw School of Economics (Februāris, 2012), 18 lpp.
* Graphisoft (Hungary): Expansion into the United States, Juris Ulmanis, iesniegts publicēšanai mācību līdzekļa „New European Champions” izdevumam, European Forum for Entrepreneurship Research (EFER), IESE Business School in Barcelona, Warsaw School of Economics (Februāris, 2012), 20 lpp.
* J. Ulmanis, A.A. Kolyshkin (2007), The impact of ICT on the development of Latvia as a new member of the EU, WSEAS Transactions on Business and Economics, v. 4, no. 10, pp. 152 — 159.
* “Challenges for Collaborative Working Environments to Accelerate Innovation and Productivity Gains: BrainBridges FP6 IST ERA Coordination Action Project”, Juris Ulmanis, Arthur E. Lindemanis, PhD, and Walter Tucs, Riga Business School at Riga Technical University, Riga Latvia, IST4Balt project workshop 2006 "Towards a Knowledge Society", 7 April 2006, Riga, Latvia.
* “FP7 Position Paper on “Collaborative Working Environments” (CWE)”, Juris Ulmanis, Arthur E. Lindemanis, PhD, European Commission, Information Society and Media Directorate- General, FP7 CWE Workshop, Brussels 16-17 March 2006.

### Zinātniskās konferences
* "A Management Model of ICT Adoption in Latvia", Juris Ulmanis, Beykent Universitātes konference Stambulā, Turcijā (International Conference on Leadership, Technology and Innovation Management), 2—4 December, 2011; Raksts saņēma pirmo vietu, ‘Best Paper’ no 81 publikācijām.
* Chairman of session on ‘Organizational Behavior’ — Beykent Universitātes konference Stambulā, Turcijā (International Conference on Leadership, Technology and Innovation Management), 2—4 December, 2011
* J. Ulmanis, A.A. Kolyshkin (2007), “Analysis of the impact of information and communication technologies on the development of Latvia as a new member of the EU”, Proceedings of the WSEAS International conference on mathematics and computers in business and economics, Vancouver, Canada, June 19 — 21, pp. 211 — 218.
* “ICT Role in Latvian Economic Development: Enabling Collaborative Environments for Growth”, Juris Ulmanis and Arthur Lindemanis, Ph.D., Riga Business School at Riga Technical University, Riga, Latvia., 12th International PPP Conference “Public and Private Sector Partnerships; Evolving Capability”, 21-24 June 2006, Riga, Latvia.
* “Necessity of Including Mobile Telephony in a Minimum Set of Universal Service”, Ulmanis, J., Klevecka, I., Lellis, J., 16th European Regional Conference, Telecommunications Society, September 5-7, 2005, Porto, Portugal.
* “Vadībzinība: Mums katram ir savs Everests”, Juris Ulmanis, Latvijas Kvalitātes 8. gadskārtējā starptautiskā konference: “Efektīvu procesu, partnerattiecību un resursu vadība izaugsmei un konkurētspējai” 2004. g. 24. novembrī, Rīgā
* “Nordic Industrial Park Concept”, Juris Ulmanis, Information Society 2001 and League of Investors, The Third International Scientific Practical Conference, InfoBalt, 22-23 October 2001, Vilnius, Lithuania.

## Ieņemamie amati
* Fonds Zemessargam.lv dibinātājs un valdes loceklis
* Eiropas Skautu Fonda vice-priekšsēdētājs (European Scout Foundation, Geneva) (no 2003)
* Latvijas gaidu un skautu centrālās organizācijas draugu komitejas dibinātājs un vadītājs (no 1999)
* Brīvības pieminekļa atjaunošanas fonda valdes loceklis (1998—2002)
* LATO — NATO atbalsta organizācijas līdzdibinātājs un valdes loceklis (no 2000)
* Amerikas Tirdzniecības kameras valdes loceklis (1994—1997)
* Baltijas-Amerikas Tirdzniecības kameras valdes loceklis (1998)
* ASV valsts departamenta Ziemeļeiropas biznesa iniciatīvas Padomes loceklis (padomi vadīja ĀM palīgs Strobs Talbots) (1997)
* Junior Achievement Latvia valdes loceklis (1996—2000)
* MK apstiprinātais telekomunikāciju Tarifu padomes valdes loceklis (1996)
* Rīgas Biznesa skolas (sadarbībā ar Bufalo Universitāti) padomes loceklis (1995)
* Žurnāla “Baltic Electronics” līdzdibinātājs un redaktoru padomes loceklis (1994—1996)
* Baltijas Amerikas Partnerattiecību Fonda (Sorosa fonds kopā ar ASV valdību) valdes loceklis (2001—2002)

## Intereses
* Grenlandes pāršķērsošana ar slēpēm, 650 km, 2009.g.
* Alpīnisms — uzkāpis sešās no “Septiņām pasaules virsotnēm” (augstākā virsotne katrā no septiņiem pasaules kontinentiem)
* Maratons, triatlons
* Gardēžu kluba “Chaine des Rotisseurs” biedrs un valdes loceklis (1998)

### Militārā pieredze
* Latvijas Republikas Zemessardze; Pakāpe: virsleitnants

## Apbalvojumi
* Triju Zvaigžņu ordenis, III šķira (1999)
* Piemiņas medaļa „Sekmējot Latvijas dalību NATO”, Aizsardzības ministrijas apbalvojums (2004)
* Inc. Motorola Atzinības balva (2000), augstākais apbalvojums par ieguldījumu kompānijas attīstībā
* Rīgas Tehniskā Universitātes Atzinības raksts (2000) par atbalstu un sadarbību vairāku gadu garumā
* Latvijas Alpīnistu Savienības sudraba medaļa (1998).

## Bibliogrāfija

* "Mana kalnu atklāsmes grāmata” (izdota 2001. gada decembrī)
* "Uz Grenlandi pēc pērlēm" (grāmatas atvēršanas svētki plānojas 2019. gada jūnijā).

## Atsauces